
AD FUTGRAM REI MEMORIAM 


^nter ApostoUcse , qua tenemur sollicitudinis ma- 
nia illud quoque recensetur , ut eam Animarum Pa- 
storibus Sedem praeCniamus , quae concreditis suae 
Bdei gregibus utilius faciliusque moderandis prae cae- 
teris Dioecesium Locis opportunior rideatur. Nos igi- 
tur, qui ab ipsis Supremi Episcopatus primordiis nul- 
li curarum , ac laborum generi parcendam duximus , 
quo tutior Christifidclibus salutis ria muniretur. , 
Praedecessorum nostrorum vestigiis inhaerentes non 
tantum impense curavimus ut in novaram Dioecesium 

erectione is locus in Sedem Episcopalem destina- 
retur , unde memoratos fructus hauriri uberius jk)s- 
sent , verum etiam immutatis temporum , rerumque 
circumstantiis interdum decrevimus , ut in Ecclesiis 
jam erectis eadem Episcopalis Sedes in aptiorem 
locum trasferaturn. lam vero Venerabilis frater Do- 
minicus Narni Mancinelli hodiernus Ecclesiae Ca- 
sertanac Episcopus supplicationem a Decessoribus 
suis non semel in antecessum humillime exhibitam 
pro impetranda translatione Sedis Episcopalis a ve- 
teri ad Novam Casertam eo instantius , ac fidentius 
Nobis instauravit , quo graviores causas idipsum 
exquirere judicaret , scilicet post eversionem Gala- 
tiae quamplures ex iis , qui camdem incoluerant , ut 
Saracaenorum furorem, atque immanitatem devitarent, 
sese cum proprio Episcopo cum in Montem confu- 
gerunt , ubi Casertam a Casa irla nuncupatam con- 
struxere ; quo factum est , ut per illud tempus ea 
Civitas ingenti incolarum numero frequentaretur. 
Verum pristina tranquillitate restituta , ac meliori- 
bus deinde labentibus annis evenit , ut in deterio- 
rem ierit conditionem. Cum enim sita sit in Mon- 
te prajrupto , acris insalubritatc laboret , nec non 
aquarum , aliarumque rerum inopia prematur , quas 
vitae usus sibi postulat , ditiores Familiae inde ab- 
scesserunt , unde ea Civitas imminui paulatim cae- 
perit , atque incolentium numero ita destitui , ut 
in praesentiarum ne quingentos quidem continet in- 


Digitized by Google 



■« J * 


colas , qui rei agraria: operstm naTanl. Quamvis au- 
tem Cathedialis Ecclesia in honorem Sancti Michaelis 
Archangeli ibidem erecta reperiatur , Casertanus ta- 
men Antistes jamdiu Sedem sibi qnmsivit in Epi- 
scopio , cui prope Seminarium posuit , quodque a 
Caserta Nova cum parum distet, a veteri tamen duo- 
bus passuum millibus plane sejungitur. Frmterea ple- 
rique ejusdem Canonici finitimis in pagis degentes, 
impetrata propter ejusmodi e suis domibus distan- 
tiam iterum itsrumque a S. Sede servitii clioralis 
imminutione, vix ehoralibus diebus eo sese confe- 
runt. Nulli autem vel paucissimi ex tam modico , 
agrestique populo esse solent ii , qui ecclesiasticis 
functionibus intersint ; quamobrem divini cultus 
splendor, atque animarum salus non parum inde de- 
trimenti patiuntur. lam vero Caserta Nova adeo 
commodiorem, ac salubriorem locum in Campania: 
planitie obtinet, ut ibi Siciliorum Eeges pra:ter alia> 
monumenta , magnum Palatium sibi aedificari cura- 
verint. Ea Civitas frequentiorr Popule exaucta , ac 
divitibus pollens familiis fuit cliam regio decreto' 
conclamata Princeps Provinciae Campania: , cujus 
propterea inibi extat Praefectura una cum primariis 
publicae rei auctoritatibus, et militibus: floret qui- 
dem sociali splendore , et incremento opportunarum* 
rerum commercio utitur , fruiturque, ac praeter adve- 
nas illuc confluentes tredecim incolarum millia suo 
gremio complectitur. Yerum id perincommodum, e- 

hujusmodi Civitate minus dignum videtur , quod 
unica in ea habeatur Parsecia , qum tanta: Civium 
frequentia: haudqnaquam respondet, ac tam modico 
utatur Presbyterorum numero , ut Sacramentorum, 
administratio divinammque rerum cultus expleri sa- 
tis nequeat , licet Coenobitarum domus , quibus a 
SS. Redemptore praenomen est , inibi instituta re- 
periatur. Illi enim evangelicis missionibus buc illuc 
peragendis potissimum addicti sunt. Ut vero Eccle- 
siastiaca quoque res ad incrementum promoveretur, 
Casertani Antistites maximo studio elaborarunt , ut 
amplior Ecclesia aediflcaretur. Anno denique mille- 
simo oetingentesirao trigesimo secundo Carissimo in 
Cbristo filio Nostro Ferdinando Primo Serenissimo 
utriusque Siciliae Rege suis etiam sumptibus opitulan- 
te magnificum, et decorum temflumeo potissimum con- 
silio extructum, consecratumque fuit, ut ubi Episco- 
palem Sedem a veteri ad novam Casertam transfer- 
ri contingeret , illud quidem Catbedralis titulo auge- 
retur. Omnibus itaque perpensis , riteque explora- 
tis , votis quoque pientissimis nedum Episcopi Ca- 
sertani , sed Carissimi etiam in Cbristo filii Nostri 
Ferdinandi Seeundi utriusque Siciliae Regis obse- 
cundantes titulum Sedis Episcopalis , et Cathedrali- 
tatem Ecclesiae existentis in Caserta veteri sub in- 
vocatione Sancti Michaelis Archangeli perpetuo sup- 
primimus , extinguimus , et annullamus , eamdemque 
Sancti hlicbaelis Archangeli Ecclesiam (Parochialem 

tamen ut antea cum suis juribus, et oneribus exti- 
turam) ad statum simplicis Parochialis Ecclesiae re- 
ducimus, cjusque Capitulum in novam Cathedralem 
Ecclesiam infra erigendam Apostolica auctoritate 
transferimus. Eumdem Episcopum Casertanum omnino 
absolvimus , atque liberamus ab memorata: Ecclesiae 
manutentione, ad eam Casertae novae municipium per- 
petuo obligamus , quandoquidem istud onus aere pu- 
blico substincndum se omnino suscepturum rite spo- 
ponderit. Ut vero in posterum consultum sit 
non minus ipsius Ecclesiae incolumitati , quam 
decenti externi cultus nitori , eam concredimus or- 
dini Religioso Patrum Alcantarinorum in Caserta 
veteri degentium , cidemque ordini committimus ea- 
rum Animarum curam per alterum ex iis Religiosis 
exercendam, pro ipsius autem Parocho assignatam 
volumus congruam oblatam , ct constitutam in Duca- 
tis Centum Yiginti ex aerario Municipii Casertae No- 
vae quotannis persolvendam. Istiusmodi confecta Se- 
dis Episcopalis , et Cathedralitatis Casertanae sup- 
pi essione, et extinctione. Novam Casertam superius 
memoratam erigimus , atque constituimus in Civi- 
tatem Episcopalem cum Curia , ct Canccllaria Ec- 
clesiastica omnibus, et singulis fruituram honoribus, 
juribus , privilegiis , ac praerogativis , quibus alte- 
rae Civitates Episcopali Sede decoratae in utriusque 
Siciliae Regno, earumque incolae, et cives utuntur, 
ac potiuntur. Templum autem, quod in Caserta No- 

va sub invocatione Sancti Michaelis Arcbangeli dica- 
tum est , perpetuo erigimus , atque constituimus in 
Novam Cathedralem Gasertanam suo sub titulo San- 
cti Michaelis Arcbangeli nuncupandam, et Parochia- 
lem insimul extituram inibi praeterea erigimus, et 
constituimus Sedem , Cathedram , et Dignitatem E- 
piscopalem pro uno Antistite , qui Casertanus nun- 
cupatur , ac praesit Ecclesiae, Civitati, ac Dioecesi 
Casertanae, Clero, et Populo, itemque omnia, et sin- 
gula jura , officia , et munia Episcopalia habeat , 
atque exerceat. Capitulo insuper infra designando. 
Arca, Sigillo, Mensa Episcopali, iisque omnibus 
Cathedralibus , et Pontificalibus juribus, honori- 
bus , praccminentiis , gratiis, favoribus, induitis, 
jurisdictionibus, ac praerogativis eumdem Caserta- 
num Episcopum frui volumus, quibus cocterae Ca- 
thedrales Ecclesiae in utriusque Siciliae Regno exi- 
stentes , carumque Praesules fruuntur. Ut Cathedra- 
li Ecclesiae sic erectae propria tribuatur Dioecesis, 
ipsam Civitatem Casertae Novae , et cetera loca , 
quae territorium, ac Dioecesim Casertanam hactenus 
constituerunt , inibique consistentes , ct consisten- 
tia Ecclesias , Monasteria , nec non cuncta quaecum- 
que sint saecularia et quorumvis ordinum regularia Be- 
neficia, utriusque sexus personas, et incolas tam lai- 
cos, quam clericos cujuscumque gradus, et ordinis non 
tamen exemptos Episcopi Casertani pro tempore exi- 
stentis jurisdictioni, regimini, ct superioritati perpe- 

luo paritor subjicimus, ciquc pro suis Civitate, terri- 
torio, Dioecesi, Clero, et populo simili modo assigna- 
mus, et attribuimus. Quo circa necessarias, et oppor- 
tunas ipsi Episcopo concedimus facultates istam Ca- 
sertanam Catbedralem Ecclesiam , ejusqne Dioecesim 
regendi , atque gubernandi absque nova Litterarum 
Apostolicarum expeditione. Ad tuendam porro de- 
center Casertani pro tempore existentis Episcopi digni- 
tatem, utque Vicario Generali, Cnriaeque Episcopali 
rite consultum sit , ipsam novae mensae Casertanac 
dotationem ex bonis reditibus , et juribus , quae ad 
suppressam Caserlanam Sedem spectabant, attribui- 
mus , et adjudicamus. Episcopium extans prope Ca- 
sertam novam, quo antea usus est , et utitur Caserta- 
nus Antistes asservari , et assignari mandamus pro ha- 
bitatione Episcopi Novae Ecclesiae Casertanae; eum- 
emque Casertanum pro tempore Antistitem ad Ca- 
thedralis Ecclaesiae S. Michaelis Archangeli ordi- 
nariam manutentionem , ad extraordinariam vero in 
solidum Casertae novae Civitatem teneri praecipi- 
mus. In praefata autem Sancti Michaelis Archan- 
geli Cathedrali Ecclesia proprium Capitulum erigi- 
mus , atque instituimus ex iisdem profecto Dignita- 
riis , Canonicalibus , ac Beneficiariis Praebendis, et 
de iisdem personis, quin hac de causa indigeant Lit- 
terarum Apostolicarum expeditione , conflari volu- 
mus , quae constituebant Capitulum Casertae vete- 
ris y ita ut hoc novae Calhedralis Ecclesiae Capitu- 

Ium constare debeat quatnor dignitatibus, undevi- 
ginti Canonicis, inter quos unus erit theologus, al- 
ter Pacnitentiarius, quorum Praebendae ex Apostoli- 
canim constitutionum praescripto in posterum prae<- 
vio cnncursu conferantur, ac septem conficiatur Be- 
ncficiatis, seu Mansionariis, quibus onus incumbat 
novae Gatliedrali Ecclesiae inserviendi. Ex his Vi- 
carios Cnralns eligetur, cui animarum cura deman- 
dabitur. Eidem Capitulo sic erecto facultatem im- 
pertimur reformandi, vel si opportunius videbitur 
de novo etiam condendi statuta, ordinationes, et de- 
creta Sacris Canonibus, Apostolicis constitutionibus 
cl Concilii Tridentini decretis consentanea , et ab E- 
piscopo Caserlano expendenda, atque adprobanda 
pro eomm, robore, ac pleno effectu, nec non jns gau- 
dendi omnibus, et singulis gratiis , honoribus , et 
privilegiis , quibus fruebatur Capitulum suppressae 
Cathedralis Casertanae Ecclesiae, vel fruuntur cac- 
tera Ecciesiarnm Cathedralium in Siciliarnm Regno 
cxistenlia Capitula , dummodo in usu sint , nec fue- 
rint peculiari indnlto, vcl titulo oneroso acquisita. 
In praefata nova Cathedrali erigimus titulum Pa- 
Fochialitatis , proindeque Paraeciam, quae unica us- 
que adhuc extititin Caserta Nova, circumscribimus, 
novacqne huic erectae Paraeciae certos fines ab E- 
piscopo Casertano assignari mandamus,prout ei ma- 
gis in Domino expedire videbitur, ejusque Anima- 
rum cura erit exercenda per alterum ex Mansiona- 

riis ejusdem Cathedralis, qui nuncupetur Vicarius 
Curatus, cujus Praebenda perpetuo hujusmodi one- 
ri erit obno&ia. Ex quatuor millium missarum nu- 
mero, quae ex piis legatis celebrari consueverunt 
in suppressa Gasertae veteris Cathedrali, tria earum 
millia ex Apostolicae potestatis plenitudine, et de- 
rogata, quatenus opus sit, quacumque testamentaria 
dispositione nihil proinde obfutura, transferri cum 
iisdem porro indulgentiis , et privilegiis , quibus 
inibi ea Altaria pollebant, ad Gasertae Novae Ca- 
thedralem , ut nempe ab ejus pariter Capitulo ce- 
lebrentur in praefata Cathedrali Gasertana praeci- 
pimus , et mandamus; ita ut millia tantum ex illis 
eidem Ecclesiae Gasertae Veteris, servatis omnino 
pristinis indulgentiis , et gratiis, privilegiis celebran- 
dae supersint. Volumus autem, ut Novae Gasertae 
pro tempore Episcopus quotannis teneatur ex con- 
dicto in Ducatos Centum erogandos ad subsidium 
pauperum in Gaserta veten degentium. Seminarium 
superius memoratum , quod extat prope Episco- 
pium , et Novae Gasertae proximum servari , alte- 
rum vero extans in veteri Gaserta supprimi man- 
damus, ita tamen, ut ejus aedes destinentur in ali- 
quem pium usum, quem Casertanus Episcopus me- 
liorem censuerit, et ejusdem reditus, et Alumnos mo- 
do ibi degentes protinus transferri ad praedictum 
Seminarium Dioecesanum, quod aptius habetur, vo- 
lumus, atque mandamus, Capitulum autem Novae 

Calliedrulis Caserlanac lerlia quaque feria mensis 
Ajirilis composito ordine, ritu, abituque Chorali pro- 
ximum quotannis adire Ecclesiam ruralem, — 
Sala — in honorem et memoriam Sancti Vitaliani, 
(jiii }K‘rsccationcm declinans ibi defessus constitis- 
se fertur , atque etiam semel in anno ejusdem San- 
cti Eremum visitare teneatur, quod antea praesta- 
re debebat tertia quaque feria mensis Aprilis; in- 
juncto praeterea onere , ut quotannis cum Episcopo 
ab eodem suo Capitulo obcdienliam tunc acceptu- 
ro , conveniat in suppressam Casertae Veteris Ca- 
tbcdralem non modo ut di\inas, in Clioro laudes 
singulas, scilicet boras canonicas solemniter persol- 
vat , verum etiam Pontificalibus ibidem celebrandis 
intersit. Quod vero spectat ad fructus NovaeEcclesiac 
Catbedralis Casertanac, eos juxta reditus suppressae 
Ecclesiae Casertae veteris eidem, ut supra, attributos 
de more taxari ad florenos biscentum , et quadra- 
ginta sex cum dimidio auri do Camera, et ejusmodi 
taxam in libris Camerae Aposlolicac, et Sacri Col- 
legii describi volumus , atque jubemus. Memoratam 
insuper Ecclesiam Casertanam Sancti Micbaclis Ar- 
cliangcli ad Catbedralis honorem evectam Metropo- 
litico juri Archiepiscopi Capuam spbjicimus , iis- 
que omnibus frui facultatibus, excm|>tionibus, prae- 
rogativis, et juribus , quae ad cacteros suffragaucos 
Capuani Archiepiscopi pertinere dignoscuntur, prae- 
cipimus, et injungimus. Ad boc itaque ut omnia , et 

singula, iit supra a nobis disposita, rite ad suum per- 
ducantur effectum venerabili fratri Camillo de Petro 
Arebicpiscopo I)eritcnsi,et apud Carissimum in Chri- 
sto fdium Nostrum utriusque Siciliae Regem Nuncio 
Apostolico , quem praesentium litterarum deputamus 
cxcquutorem, necessarias, et opportunas tribuimus 
facultates, ut per sc, sive per aliam personam in Ec- 
clesiastica dignitate constitutam ab ipso specialiter 
subdelegandam ea omnia facere, statuere , ac decer- 
nere, et super quacumque oppositione adversus prae- 
missa quomodolibet forsan oritura cognoscere, ac e- 
tiam definitive pronunciare libere, et licite possit, 
ct valeat. Volumus autem, ut Actorum omnium, et 
singulorum exemplar , quod in praefatarum Litterar- 
rumApostolicarum exeeutione ete: de more tran«nit- 
tendum in tabulario Congregationis Concistorialis di- 
ligenter asservetur. Praesentes autem Litteras, et in 
cis coAtenta qumcumque, etiam ex eo quod quilibet 
interesse habentes, vel non fuerint auditi, vel praemis- 
sis non consenserint, nullo unquam tempore de su- 
breptionis, vel obreptionis, aut nullitatis vitio nota- 
ri, impugnari, vel in controversiam vocari posse; sed 
cas semper ct perpetuo validas et cflicaces existc- 
re, et fore suosque plenarios, et integros effectus sor- 
tiri, et obtinere, atque ab omnibus, ad quos spectat 
inviolabiliter observari debere , et si secus super 
Ilis a quoquam quavis auctoritate scienter, vel igno- 
ranter contigerit attentari irritum, et inane decer- 

nitnus incontrarium facu^ntihiis , licol. speciali, ex 
pressa, et individua mentione dij^nis non obstantibus 
quibuscumque. Nulli ergo omnino bominum liceat 
hanc paginam nostrae suppressionis, extinctionis, an- 
nullationis, translationis , erectionis, constitutionis , 
assignationis, deputationis, mandati, decreti deroga- 
tionis et voluntatis infringere, vel ei ausu temerario 
contraire. Si quis autem hoc attentare prmsumpserit, 
indignationem Omnipotentis Dei, et Beatorum Petri 
et Pauli Apostolorum ejus se noverit incursurum. 
Datum Romae apud Sanctam IMariam Majorem .Anno 
Incarnationis Dominicae Millesimo octingentesimo 
quadragesimo primo Idibus Iulii Pontificatus Nostii 
Anno undecimo. 

Adest Regium exequatur 


Michele Frenna. 

